Мацуев, Минкаил Мохьмадан воӀ

Мацу́ев Минкаи́л Мохьмадан воӀ () — Россин нохчийн футболист, ахтурсло.

 Биографи 
Футболах ловза волавелира «Ахьмад» клубан йукъайогӀуш йолу Соьлжа-ГӀаларчу «Рамзан» академехь. Цигара иза дехьаваьккхира «Краснодаран академи, амма тӀаьхьо Соьлжа-ГӀала йухавеара, цигахь дакъалаца волавелира кегийрхойн тобанийн матчашкахь. Дебют йира «кегийрхошна» йукъахь 2017 шеран 15 июлехь кегийхойн хьалхейаккхаран матчехь «Амкаран» дуьхьала (2:1), иза йукъавелира матч чекхйолуш. Хьалхара а, цхьаъ бен йоцу а буьрка чутуьйхира пенальтера 2019 шеран 29 ноябрехь «Рубинна» дуьхьала ловзуш (6:2).

2020/21 сезон йолалуш иза маьрша агент санна дӀакхийтира Краснодар-3 фарм-клубе, амма 6 матч бен ца ловзуш тӀаьхьа дӀавахара (гергарчу хьесапехь 40 минотехь ловзуш). «Краснодар-3» тобанца барт чекхбаьллачул тӀаьхьа, 1,5 шо даьккхира цо клуб йоцуш (дуьззина шина шарахь ца ловзуш).

2023 шеран 21 февралехь кхайкхийра, Мацуев йухавогӀу шен хьомен клубе «Ахьмаде». 2023 шеран 14 майхь дебют йира Россин чемпионатехь москохан «Динамон» дуьхьала (3:0), аравелира Гбамбле Ненен метта 89-гӀа минотехь. 2025 шеран 14 июнехь йитира клуб, «Леон Сатурнан» йукъа вахара.

 Шен дахар 
Да — Мохьмад (вина 1972 шарахь), «Ахьмад Арена» спортан комплексан инарлин директор. Деваша — Зеламха (1976—2010), ОМСН «Терек» эпсар, вара Кадыров Рамзан ларвийриг, кхелхина законехь йоцу тӀеман кхолламийн дуьхьала леррина операци йеш. Веллачул тӀаьхьа Доьналлин орденца совгӀат дина.

 Клубан статистика 

 Билгалдахарш 

Категори:Россин футболисташ
Категори:ФК «Краснодар-3» ловзархой
Категори:ФК «Ахьмад» ловзархой
Категори:ФК «Леон-Сатурн» ловзархой